ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሰሌዳ ብራና ዝጠልቀየ መበቆል ጥበብ ኢትዮጵያውያን ግርማይ ገብሩ ሪፖርተር፡ ቢቢሲ ትግርኛ 17 ሕዳር 2017 መግለጺ ስእሊ, ተወልደብርሃን ኣብ ጠልሰም ጣንዩ፤ ኰይኑ ግና ናይ ባዕሉ ድርሰት ሓዊሱ ይስእል ጠልሰም ልሙድ ቅዲ ስእሊ እዩ ምባል ኣይከኣልን፤ የግዳስ ዝተፈለየ ሓይሊ ዘለዎ ጥበብ እዩ። ኢትዮጵያውያን ካብ ካልኣይ ክፍለዘመን ኣትሒዞም ዝጀመርዎ ቅዲ ጥበብ እዩ። እቲ ካልእ ዓለም "ማጂክ ኣርት" ብምባል ይፅውዖ። እቲ ኣበየ ገዳማት ኢትዮጵያ ኣብ ሰሌዳ ብራና ዝጠልቀየ መበቆላዊ ጥበብ እዩ ጠልሰም ዝበሃል ዘሎ። ቃል እንትድመሮ ድምፂ፣እንትውሰኾ መስመር ይኸውን ጠልሰም ስእሊ። ኣብዚ ሐዚ እዋን ኣብ ኢትዮጵያ 9 ጠልሰምቲ ኣለዉ፤ካብዚኦም እቶም 5 ኣብ ገዳማት እዮም ዝነብሩ። መግለጺ ስእሊ, ቃል እንትድመሮ ድምፂ፣እንትውሰኾ መስመር ይኸውን ጠልሰም ስእሊ ኣብ ኢትዮጵያ ጠልሰማዊ ስእሊ ንዝተፈላለዩ ኣገልግሎታት ይውዕል። ኣብነት ንፈውሲ ዝጠቅም ጠልሰም፥ክታብ፣ማዕረ ቑመት፣መሰውርን ካልኦትን ምፅራሕ ይከኣል። ንሰብ ግርማ መጐስ ደሪቡ ዘድምቕ፣ነቲ ደቂቕን ፍሩይን ዝያዳ ኣግዚፉን ኰሊዑን እውን የቕርብ። ኣብ ልዕሊ ርእሲ ሰብ ንዝሓደረ ጋንየን ጐዘሞን ጭማራን ኰይኑ ዘጥቅዕን ዝከላኸልን እውን እዩ። ንኣብነት ኣቃቤ ርእስ። ኣብ ጠልሰም ብሓይሊ ድምፂ ሰባት ተኣምራዊ ጉልበት ዓጢቖም ከቢድ ሸኽሚ ሰፍ ንኸብሉ ዝሕግዝ ድጋማዊ ድምፂ ብስእሊ ይግለፅ። እዚ ብልሙድ ዓንደረቢ ይበሃል። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ጥንታዊ ኣሰኣእላ ኢትዮጵያ ካበይ ናበይ ተወልደብርሃን ኪዳነ መን እዩ?
